I forbindelse med vores flytning i juni 2012, valgte vi at bestille en samlet løsning hos Jer. Vi kunne dog meget hurtigt konstatere at det produkt vi havde købt, ikke leverede op til vores forventninger, da der hele tiden var tab af forbindelsen, hvilket både bevirker at både TV og internet ikke har kørt optimalt. 

Vi retter den første til Jer, allerede umiddelbart efter vores flytning, hvor man sagtens kan se at der er noget galt med forbindelsen, men den trækker meget i langdrag da fejlen er periodisk. Vi har ringet til jeres support utallige af gange siden flytningen, og undere os derfor over at vi i dag af Heidi fra Say1 får oplyst at de først har modtaget vores klage d. 10-07-2013, og der derfor kun kan kompenseres for 1 mdr. 

Jeg har snakket med Jeres support sidst i juni hvor gravearbejdet var bestilt, så ovenstående oplysning er direkte løgn.(hvis gravearbejdet var bestilt d. 10-07-2013, hvordan kan det så være at vi før denne dato allerede vidste at der ville blive gravet nyt kabel ind til huset?) 

Ydermere har vi gentagne gange fået af vide af Jeres support afdeling, at de sagtens har kunne se alle vores henvendelser, og at fejlen også er en grum en af slagsen - og undskylder mange gange den lange behandling af vores sag. Så vi undrer os gevaldigt over disse modstridenden oplysninger. 

Vi har d.d selv ringet til support for at få oplyst om det er korrekt at de ikke fører logbog over henvendelser fra kunden. "Anders" fra support fortæller, at han sagtens kunne se at vi har ringet jævnt til jer siden Juli 2012, men at der desværre ikke var ført log på os. Dette er til stor undring da han også oplyser at i har pligt til at føre logbog. Samtidig med er det også foruroligende at Heidi fra Say1, som d.d. ringer og oplyser at hun også har talt med support i dag, hvor de fortæller hende, at den første henvendelse fra os til jer er den 10/7-13. 

Hvorfor har hun ikke fået de samme informationer som vi har, når vi kan få dem oplyst ved at ringe til support ! Vi gør samtidig opmærksom på at vi har optaget denne samtale med support. Hvori vi bliver bekræftet i at vores sag har kørt siden Juli 2012. 

Alt dette virker for os som forbruger meget mystisk, og en underlig måde at feje problemer under gulvtæppet på. Fra sådan en stor virksomhed som jeres, hvor én af jeres kerneværdier netop er at yde en god service overfor jeres kunder. 

Vores tålmodighed er opbrugt, og dette er også vores sidste henvendelse til jer, inden den ryger videre til forbrugerstyrelsen, da vi føler os meget uretfærdigt behandlet, da vi har gjort opmærksom på problemet fra starten af, men i blot troede vi var nogle tåber, der ikke kan finde ud af det. 

Endelig lykkedes det at overbevise jer om fejlen og I vælger jo derfor også at grave nyt kabel ind, hvorefter fejlen er udbedret, hvilket også indikerer at vi har haft ret hele vejen igennem forløbet. 

Skal vi virkelig til at finde telefon udskrifter for at bevise vores henvendelser, eller vil I tage sagen op igen, og komme med rimelig kompensation for de 14 mdr det ikke har virket? 

I skriver endda i Jeres abonnements vilkår " Hvis der opstår fejl i YouSee's net, så din forbindelse ikke virker, retter YouSee fejlen hurtigst muligt inden for normal arbejdstid.", dette må vi konstatere I ikke har levet op til. 

Ydermere skriver i også I Jeres vilkår" YouSee er erstatningsansvarlig i henhold til dansk rets almindelige erstatningsregler for tab som følge af handlinger eller undladelser forårsaget af YouSee eller nogen, som YouSee har ansvaret", dette lever I heller ikke op til. 
... 
ovennævnte sendte vi til klagegruppen hos YOUSEE, men de svarer tilbage at de ikke har styr på deres support opkald, ikke har "logget" hvad jeg har ringet om, fortæller mig at jeg aldrig har brokket mig over forbindelsen etc etc etc....
undskyldning efter undskyldning, istedenfor at stå frem som en ordenlig virksomhed og stå ved de fejl man kan begå. MEN NEJ... det er simpelthen kunden der er dum ! selvom man er uddannet it-tekniker og godt kender forskellen mellem udstyr, kabel og leverandør fejl !

men ja... vi må vel bare finde en anden udbyder der gerne vil ha os...